Jūrkalnes iela (Rīga)
Šis raksts ir par ielu Rīgā. Par citām jēdziena Jūrkalnes iela nozīmēm skatīt nozīmju atdalīšanas lapu. Jūrkalnes iela ir Rīgas iela Zemgales priekšpilsētā, Šampētera, Zolitūdes un Pleskodāles apkaimēs. Kopējais ielas garums ir 2970 metri un tā sastāv no 2—4 braukšanas joslām. Jūrkalnes iela sākas pie Zasulauka Depo dzelzceļa stacijas un, pa satiksmes pārvadu šķērosjot Kārļa Ulmaņa gatvi, noslēdzas pie Rīgas robežas ar Mārupes novadu, krustojumā ar Kalnciema ielu pārejot autoceļā P133 (Rīgas lidostas pievedceļš). Pa Jūrkalnes ielu kursē 35., 56. un 63. maršruta autobusi.